Drietomica

Drietomica je vodný tok na strednom Považí, pravostranný prítok Váhu, s dĺžkou  (z toho  na Slovensku).

Pramení na území Česka, pod názvom Drietomice, pod hlavným hrebeňom Lopeníckej hornatiny v Bielych Karpatoch, na severovýchodnom svahu vrchu Hřibovňa () v nadmorskej výške okolo , neďaleko obce Vyškovec.

Spočiatku tečie na severovýchod, na území obce Starý Hrozenkov priberá zľava Krátkovský potok a ďalej sa stáča na juhovýchod. Pri osade Rovné napája malú vodnú nádrž a na naše územie vstupuje pri osade Holbové. Tu oddeľuje dva podcelky Bielych Karpát - Lopenícka hornatina na pravom brehu a Súčanská vrchovina na ľavom brehu. Preteká kopaničiarskou oblasťou obce Drietoma, prechodne pokračuje východným smerom a pri osade Liešna priberá ľavostranný Žitkovský potok. Ďalej sa oblúkom stáča na juh, prerezáva sa cez Bošácke bradlá, zľava priberá Javorový potok, sprava potok od osady Žrnové () a tiež potok Brúsne. Následne preteká cez Bielokarpatské podhorie, kde priberá ľavostranný prítok () z juhozápadného svahu Mladých hájov () a vstupuje do Trenčianskej kotliny. Tu preteká obcami Drietoma (kde sa stáča smerom na juhojuhovýchod) a Kostolná-Záriečie. Za obcou postupne podteká cestu I. triedy číslo 61, železničnú trať Bratislava – Žilina a diaľnicu D1. Následne ešte podteká Vážsky kanál, stáča sa na juh a v blízkosti obce Kostolná-Záriečie ústi do Váhu.

Úsek toku od štátnej hranice až nad obec Drietoma je chráneným územím - Drietomica.

Rieky na Slovensku
Povodie Váhu
Drietoma
Vodné toky v okrese Trenčín